Gyventojų sukauptos lėšos yra naudojamos atliekant namo bendrojo naudojimo objektų sienų, stogo, šildymo mazgo ir kitų konstrukcijų remontui. Minėti darbai planuojami iš anksto, rengiant ilgalaikį planą, kuriame nurodomi konkretūs planuojami darbai, lėšų kaupimo dydis, kaupimo trukmė ir kiti aspektai. Pristatytą ilgalaikį planą ir apskaičiuotą kaupiamosios įmokos tarifą tvirtina butų savininkai teisės aktų numatyta tvarka.
Dalis kaupiamųjų lėšų gali būti panaudotos nenumatytiems darbams arba avarinėms situacijoms, pvz., avarijų atveju atsiradusiems defektams ar inžinerinių sistemų gedimams likviduoti.